Plaasaanval in Ugie: Pa en dogter geskiet; ma verjaag rowers | Maroela Media
JONGSTE: Maroela Media verneem die polisie wou die vrou ná die voorval in hegtenis neem. Klik hier om meer te lees. 'n Pa en sy dogter is geskiet nadat drie gewapende mans hulle Woensdagaand in hul plaashuis in die Ugie-omgewing in die Oos-Kaap oorval het.
Henk Pieterse, 'n voormalige polisiebeampte en sakeman van Ugie, het Donderdag aan Maroela Media gesê die aanval het omstreeks 21:00 plaasgevind. "Die man, sy vrou en hul dogter was by die huis toe die aanval plaasgevind het," het Pieterse gesê. Hy sê die aanvallers het aan die deur geklop en dit oopforseer.
"Volgens die inligting wat ek ontvang het, het een van die mans 'n klapmus gedra. Twee van hulle was met vuurwapens gewapen en een met 'n mes," het hy gesê.
Die mans het, toe hulle by die huis instorm, op die dogter geskiet en haar in die bors gewond. Die boer het intussen sy vuurwapen gegryp waarna die aanvallers hom in die been gewond het.
"Sy vrou het die vuurwapen by haar man gegryp en een van die aanvallers geskiet en gewond. Hulle het daarna gevlug. Soos wat ek verstaan was hul wegkomvoertuig 'n taxi," het Pieterse gesê.
Intussen het Ian Cameron, AfriForum se hoof van gemeenskapsveiligheid, gesê dat 'n ambulans wat ontbied is, nie genoeg brandstof gehad het om die slagoffers na die hospitaal in Maclear te vervoer nie.
Cameron sê familie van die slagoffers het hulle self tot by die hospitaal in Maclear geneem, hoewel daar geen dokter beskikbaar was nie. "Dit is 'n absolute skande dat die staat sy plig so teenoor landsburgers versuim," het hy gesê. "Die land steier onder korrupsie, met politieke leiers wat openbare poste beskou as 'n geleentheid om pap te skep eerder as om gemeenskappe te dien."
Volgens Pieterse gaan die omgewing, waaronder Ugie en Maclear, oor die afgelope tyd erg gebuk onder misdaad. "Inwoners van alle rasse loop onder misdaad deur. Daar is geweldig baie verkragtings in die Begela-informele nedersetting. Selfs die polisie is te bang om na sononder die gebied te betree," het hy gesê.
Hy het gesê daar was in die afgelope ses weke vier gewapende rooftogte in die gebied. "Die mense is desperaat en keelvol. Ons wil in samewerking met AfriForum 'n gemeenskapsbeveiligingsprojek van stapel stuur om die polisie by te staan."
Mense wat by die beveiligingprojek wil aansluit kan Ferdie Bester bel by 071 476 5631.
En ek wonder,hoekom is daar nie genoeg brandstof nie?Ek het die antwoord!!Want hulle ry taxi met die ambulanse,en wat veronderstel is om by die stasie te staan,en gevul te wees,ry hulle kruideniersware en drank aan,en is elke 5 sekondes by die huise.En die klinieke het nie die kroniese medikasie nie,"want hulle het nie voertuie nie",maar die voertuie word gebruik om rond te karjakker in die dorp.Dis die antwoord v ongenoegsame brandstof…
"Dit is 'n absolute skande dat die staat sy plig so teenoor landsburgers versuim," – STEM 100% SAAM.
Die hooggeplaastes leef in prag en praal, gee nie 'n duiwel om oor die veiligheid van die mense nie – en waarom het die ambulans nie genoeg brandstof gehad – gesien in die lig dat misdaad daar hoogty vier.
Dan lees ek dat selfs die polisie is te BANG om die gebied binne te gaan … SJOE, voor 1994 het ons nog POLISIEMANNE gehad …
Die dapper vrou het waaskynlik die familie se lewe gered, briljant dame !!!! n Spoedige herstel word julle almal toegewens. Verder gaan ek nie kommentaar lewer nie, want ek sal verseker toegesluit word…..
Was dit maar so maklik – maar ons is nie so opgevoed nie.
Ek deel egter jou sentimente 100%.
Ria,ja, waarom moet die minderheid MET 'n opvoeding daagliks in vrees leef? My buurt darem beter as Inkandla-heet nog nie 250mil veiligheid nodig!